Subject: FW: Päring sündmuse (Saaremaa ooperipäevad, 2024) andmete kasutamise kohta SuMu jätkuprojektis
From: Riina Aamisepp <[email-masked]>
To: Aleksandr Michelson - MKM <[email-masked]>
Cc: Eha Pank <[email-masked]>, Ruta Juzulenaite <[email-masked]>
Date: Thu, 2 Apr 2026 13:33:26 +0000

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.
Tere!

Kõigepealt vabandan vastuse viibimise eest – sel nädalal olid juhtkonnas olulised terminid, mis viivitas võimalust omavahel arutada teie päringut.
Selles meilis on koopias Eesti Kontserdi juht/juhatuse liige Eha Pank ja finantsjuht Ruta Juzulenaite.

Me pole ka seni olnud mudeli aktiivsed kasutajad, kuna selle mudeli täitmine on olnud administratiivselt haldusmahukas ning keskset inimest, kes tegeleks informatsiooni koordineerimisega.

Samas teil olid konkreetsed küsimused info ning andmete kasutusõiguste ja ärisaladuste kohta – püüame järgmise nädala esimeseks pooleks formuleerida oma vastuse.

Tänud mõistva suhtumise eest
Ilusat pühadeaega!

Riina Aamisepp
Turundusjuht
Mob: +372 5307 8268
www.eestikontsert.ee<http://www.eestikontsert.ee/>
www.saaremaaopera.com<http://www.saaremaaopera.com/>

From: Aleksandr Michelson - MKM <[email-masked]>
Sent: Wednesday, March 25, 2026 4:23 PM
To: Riina Aamisepp <[email-masked]>
Subject: Päring sündmuse (Saaremaa ooperipäevad, 2024) andmete kasutamise kohta SuMu jätkuprojektis

Tere!

Majandus‑ ja Kommunikatsiooniministeerium ning Kultuuriministeerium tegelevad SuMu mudeli edasiarendamisega, mille eesmärk on täiendada ja täpsustada sündmuste sotsiaalmajandusliku mõju hindamise metoodikat. Jätkuprojekti edukaks teostamiseks oleks vajalik võimalus taaskasutada uuringu „Metoodika välja töötamine rahvusvahelistelt huvipakkuvate kultuuri‑ ja spordisündmuste otsese ja kaudse sotsiaalmajandusliku mõju hindamiseks“ Lisa 5 andmeid (sündmuste andmemaatriks).

Lisa 5 koostajad on MKM‑ile varasemalt teatanud, et selles sisalduvad sündmuste korraldajate ja ettevõtjate andmed võivad hõlmata ärisaladust. Kuna ärisaladuse ulatuse saab määratleda üksnes teabe omanik, palume Teil täpsustada:
• millised Lisa 5 Teie sündmust puudutavad andmed on Teie hinnangul ärisaladus;
• kas lubate neid andmeid kasutada SuMu mudeli edasiarendamise projektis;
• kas nõusoleku andmine puudutab kogu Lisa 5 andmestikku või üksnes teatud välju/tunnuseid (ja mis need on).

Palume ühtlasi teada anda isiku nimi ja kontakt teie organisatsioonis, kes on pädev andmete taaskasutamise loa andma ning kellega saame vajadusel täpsustada tehnilisi või õiguslikke detaile.

Jätkuprojekti teostajaga sõlmitakse vajaduse korral eraldi konfidentsiaalsuskokkulepe, mis tagab, et andmeid kasutatakse üksnes kokkulepitud eesmärgil ning et ärisaladuse kaitse on tagatud.

Käesoleva kirja manuses on Lisa 5 vorm ilma konkreetsete andmeteta (manuses); konkreetse sündmuse andmed edastame pärast pädeva isiku tuvastamist.

Palume võimalusel vastata esimesel võimalusel, kuid mitte hiljem kui 1. aprillil 2026, et saaksime jätkuprojekti ettevalmistustega jätkata.

Parimate soovidega

Aleksandr Michelson, PhD
turisminõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 55529176